Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: 2009. évi XCI. törvény
Paragraph Index: 319

1. Az EVSZ által a Részes Államok számára kiadott ajánlások személyek vonatkozásában az alábbi javaslatokat foglalhatják magukban: – nincs szükség konkrét egészségügyi intézkedések megtételére; – meg kell vizsgálni az utazásokra vonatkozó elõzményeket az érintett területeken; – meg kell vizsgálni az arra vonatkozó bizonyítékokat, hogy orvosi vizsgálatok és laboratóriumi elemzések megtörténtek; – elõ kell írni orvosi vizsgálatokat; – meg kell vizsgálni a védõoltások és egyéb profilaktikus intézkedések megtörténtének igazolását; – elõ kell írni védõoltások vagy egyéb profilaktikus intézkedések megtételét; – a gyanús személyeket közegészségügyi-járványügyi megfigyelés alá kell helyezni; – a gyanús személyek vonatkozásában karantént vagy egyéb egészségügyi intézkedéseket kell foganatosítani; – az érintett személyek vonatkozásában szükség szerint elkülönítést és kezelést kell alkalmazni; – a gyanús vagy érintett személyek kapcsolatait fel kell deríteni; – a gyanús vagy érintett személyek belépését meg kell tagadni; – a nem érintett személyek belépését az érintett területekre meg kell tagadni; és – meg kell valósítani az érintett területekrõl kilépõ személyek szûrõvizsgálatát és/vagy a kilépésük korlátozását.

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes